
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейски земеделски фонд за развитие на селските райони – Европа инвестира в селските райони” МИГ Сливница - Драгоман

ПРОТОКОЛ №110 /18.02.2020г.
ОТ 

ЗАСЕДАНИЕ НА УПРАВИТЕЛНИЯ СЪВЕТ НА МЕСТНА ИНИЦИАТИВНА ГРУПА СЛИВНИЦА – ДРАГОМАН
       Днес 18.02.2020г. в офиса на МИГ Сливница - Драгоман се проведе заседание на Управителния съвет на МИГ Сливница – Драгоман. На заседанието присъстваха всички 7 членове на УС:

Председател на УС: Васко Стоилков 

Членове на УС: 1. Йорданка Георгиева
                          2. Благой Иванов  

                          3. Феодор Рангелов 

                          4. Сашка Стоянова 

                          5. Милен Спасов
                          6. Александър Борисов

На заседанието присъства и Изпълнителният директор на Сдружението Венцислав Димитров, който съгласно чл.40, т.1 от Устава на Сдружението е с право на съвещателен глас в заседанията на УС на МИГ.

                Председателя на УС Васко Стоилков откри заседанието на УС. Предложи заседанието да протече при следния дневен ред:
1. Разглеждане на Докладна от земеделски производители от община Драгоман с вх.№006/20.01.2020г., относно: Безхаберното отношение на изпълнителният директор на Сдружение „МИГ Сливница – Драгоман”
                                                   Докладва: Председателя наУС.
2. Разглеждане на Жалба от „ИФ 2009” ЕООД с вх.№007/20.01.2020г., срещу Изпълнителния директор на МИГ Сливница - Драгоман
                                                   Докладва: Председателя наУС.
3. Разглеждане на Жалба от „ЖЕ - ЕЛ” ЕООД с вх.№008/20.01.2020г., срещу Изпълнителния директор на МИГ Сливница - Драгоман
                                                   Докладва: Председателя наУС.
4. Взимане на решение по Придружително писмо от председателя на ОбС Драгоман с вх.№014/06.02.2020г., във връзка с взето Решение №19 по Протокол №1/30.01.2020г. на ОбС Драгоман
                                                   Докладва: Председателя наУС.
Дневният ред бе подложен на гласуване и бе приет единодушно със 7 гласа „ЗА”, 0 гласа „ПРОТИВ” и 0 гласа „ВЪЗДЪРЖАЛИ СЕ”.
         По т. 1 от дн. ред.
  Председателят на УС запозна членовете на УС с постъпила Докладна от земеделски производители от община Драгоман с вх.№006/20.01.2020г., относно: Безхаберното отношение на изпълнителният директор на Сдружение „МИГ Сливница – Драгоман”. В докладната се изтъква, че г-н Венцислав Димитров не милее за община Драгоман и свойте съграждани и с лека ръка ги пренебрегва, че офисът в Драгоман не функционира и е все затворен, че при срещи с изпълнителния директор са получавали уклончиви отговори на поставени въпроси. Изтъква се факта, че човек, който не е местен, сменява адреса си и става жител на гр.Сливница три дни преди да бъде приет проекта му през МИГ. Членовете на УС изслушаха Изпълнителния директор, запознаха се с наличната документация в офиса на МИГ по поставените въпроси и взеха следното решение:
           Решение по т.1 от дн. ред: 

РЕШЕНИЕ №295
       На основание чл.36, ал.1, т.7, чл.37, ал.2 от Устава на МИГ Сливница – Драгоман, във връзка със СВОМР на МИГ Сливница – Драгоман, с 7 гласа „ЗА”, 0 гласа „ПРОТИВ” и 0 гласа „ВЪЗДЪРЖАЛИ СЕ”, УС на МИГ Сливница – Драгоман, реши:
Информацията поднесена в Докладната е некоректна, тенденционна и не отговаря на истината:
1. Офиса на МИГ Сливница – Драгоман в град Драгоман е архивно помещение и той функционира като архивно помещение. Съгласно длъжностните характеристики на членовете на Екипа на МИГ, работното им място се намира на адрес: гр.Сливница, пл. „Съединение” №1. Благодарение на самоинициативата на Изпълнителния директор – веднъж седмично той посещава архивното помещение в Драгоман за среща с жителите от община Драгоман.
2. Екипа за управление на проекта, освен от Изпълнителен директор се състои и от Експерт по прилагане на СВОМР и Технически асистент. Съгласно длъжностните характеристики на членовете на Екипа, едно от основните задължения на Експерта по прилагане на СВОМР е да информира, консултира и подпомага подготовката на проекти на потенциалните кандидати.
3. От подадените 19 проектни предложения, само едно е подадено от физическо лице, което няма постоянен адрес на територията на МИГ Сливница – Драгоман и това проектно предложение е отхвърлено на оценка за административно съответствие и допустимост. Едно проектно предложение е подадено от юридическо лице, което три дни след крайния срок за кандидатстване е сменило седалището си и адреса на управление в град Сливница, но и това проектно предложение е отхвърлено на оценка за административно съответствие и допустимост.

4. От подписалите се в подписката 2/3 от членовете са участвали в информационни срещи на МИГ Сливница – Драгоман или са консултирани в офиса на МИГ. Двама са получили субсидия от Стратегията на МИГ Сливница – Драгоман с обща стойност над 200 000.00 лв. Един е бивш член на Сдружението, а един е настоящ член и активно участва в работата на МИГ.  
        По т. 2 от дн. ред.
  Председателят на УС запозна членовете на УС с постъпила Жалба от „ИФ 2009” ЕООД с вх.№007/20.01.2020г., срещу Изпълнителния директор на МИГ Сливница – Драгоман. В жалбата се изтъква, че „ИФ 2009” ЕООД е кандидатствала с проект през месец май 2019г. по мярка 4.1 от СВОМР на МИГ Сливница – Драгоман, по същата процедура кандидатства и физическото лице Свилен Рашков, който е бил с настоящ адрес в с.Калотина. Същият този човек бил познат на г-н Венцислав Димитров и той му бил оказал пълно съдействие за да се класира на първо място, с цел лични облаги. Свилен Денев не бил от община Драгоман, не плащал данъци на местно ниво, не общувал със служители от ОСЗ Драгоман. Членовете на УС изслушаха Изпълнителния директор, запознаха се с наличната документация в офиса на МИГ по поставените въпроси и взеха следното решение:
             Решение по т.2 от дн. ред: 

РЕШЕНИЕ №296
       На основание чл.36, ал.1, т.7, чл.37, ал.2 от Устава на МИГ Сливница – Драгоман, във връзка със СВОМР на МИГ Сливница – Драгоман, с 7 гласа „ЗА”, 0 гласа „ПРОТИВ” и 0 гласа „ВЪЗДЪРЖАЛИ СЕ”, УС на МИГ Сливница – Драгоман, реши:
       Информацията изнесена в Жалбата е некоректна, тенденционна и не отговаря на истината, като цели дискредитиране работата на МИГ Сливница – Драгоман:

1. Физическото лице Свилен Рашков Денев отговаря на условията за административно съответствие и допустимост по мярка 4.1 от СВОМР на МИГ Сливница - Драгоман, тъй като е регистириран земеделски производител, има постоянен адрес /а не настоящ, както се цитира в жалбата/ в с.Калотина от 2018г. Същият има Договор за аренда с община Драгоман от 2016г. за обработване под аренда на над 600 дка земи стопанисвани от община Драгоман в землището на с.Липинци за срок от 25 стопански години и заплаща на община Драгоман ежегодно аренда в размер над 6000.00 лв.

2. Недоволството на „ИФ 2009” ЕООД, може би е породено от факта, че са свикнали от предишния програмен период при кандидатстване задължително да им бъде одобрен проекта /за периода 2007-2013г. при подадени 2 проекта имат одобрени 2 на обща стойност на субсидията 119 418.50лв./. Но през предишния програмен период собственик на фирмата е бил Ивайло Младенов, който може би е работил с по-подготвени консултанти и проектните придложения са оценени по – добре. Сегашния собственик на фирмата Биляна Чесновски може би не познава добре СВОМР на МИГ Сливница – Драгоман и нормативната база, а може би няма и постоянен адрес на територията на МИГ Сливница – Драгоман, тъй като сме изпращали писма до седалището и адреса на управление на фирмата, като те са се връщали като недоставени, поради това че никой не познава това лице.
       По т. 3 от дн. ред.
  Председателят на УС запозна членовете на УС с постъпила Жалба от „ЖЕ - ЕЛ” ЕООД с вх.№008/20.01.2020г., срещу Изпълнителния директор на МИГ Сливница – Драгоман. В жалбата се изтъква, че „ЖЕ - ЕЛ” ЕООД е кандидатствала с проект през 2019г. по мярка 4.1 от СВОМР на МИГ Сливница – Драгоман, като Изпълнителният директор на МИГ Сливница – Драгоман тенденциозно е отхвърлил техния проект в полза на фирми от община Сливница. Обвиняват г-н Димитров, че той им бил отхвърлил проекта, тъй като на проведените през 2019г. избори за общински съветници и кметове „ЖЕ – ЕЛ” ЕООД не били подкрепили листата на г-н Димитров. Членовете на УС изслушаха Изпълнителния директор, запознаха се с наличната документация в офиса на МИГ по поставените въпроси и взеха следното решение:
             Решение по т.3 от дн. ред: 

РЕШЕНИЕ №297
       На основание чл.36, ал.1, т.7, чл.37, ал.2 от Устава на МИГ Сливница – Драгоман, във връзка със СВОМР на МИГ Сливница – Драгоман, с 7 гласа „ЗА”, 0 гласа „ПРОТИВ” и 0 гласа „ВЪЗДЪРЖАЛИ СЕ”, УС на МИГ Сливница – Драгоман, реши:
       Информацията изнесена в Жалбата е некоректна, тенденционна и не отговаря на истината:
1. Изпълнителния директор на МИГ не участва в работата на Комисиите за подбор на проектни предложения и той няма правомощия да „отхвърля” проекти;

2. Проектното предложение на „ЖЕ – ЕЛ” ЕООД е подадено на 16.05.2019г., като работата на КППП е приключила с оценителен доклад на 01.07.2019г. т.е. работата на КППП е приключила четири месеца преди формирането на листи и провеждането на местните избори.

3. По процедурата за подбор на проектни предложения за предоставяне на безвъзмездна финансова помощ № BG06RDNP001-19.258 по мярка 4.1 „Инвестиции в земеделски стопанства“ от Стратегия за ВОМР на МИГ Сливница – Драгоман през месец май 2019г. са постъпили 3 проектни предложения, като и трите проекти са подадени от кандидати от община Драгоман, няма нито един кандидат от община Сливница, като проектното предложение на „ЖЕ – ЕЛ” ЕООД не е отхвърлено, а е в резервния списък.

       По т. 4 от дн. ред.
  Председателят на УС запозна членовете на УС с постъпило по служебната поща на МИГ Сливница - Драгоман Придружително писмо от председателя на ОбС Драгоман с вх.№014/06.02.2020г., във връзка с взето Решение №19 по Протокол №1/30.01.2020г. на ОбС Драгоман. В решението си ОбС Драгоман оттегля доверието си от Изпълнителния директор и от Управителния съвет на сдружение МИГ Сливница – Драгоман, като иска тяхната незабавна оставка в срок от 30 дни. В противен случай ОбС Драгоман прекратява участието си в МИГ Сливница – Драгоман. УС обсъди полученото решение на ОбС Драгоман и взе следното решение:
             Решение по т.4 от дн. ред: 

РЕШЕНИЕ №298
       На основание чл.36, ал.1, т.7, чл.37, ал.2 от Устава на МИГ Сливница – Драгоман, във връзка със СВОМР на МИГ Сливница – Драгоман, с 7 гласа „ЗА”, 0 гласа „ПРОТИВ” и 0 гласа „ВЪЗДЪРЖАЛИ СЕ”, УС на МИГ Сливница – Драгоман, реши:
Дейността на МИГ Сливница – Драгоман е уредена в Устава на Сдружението в съответствие със ЗЮЛНЦ. Съгласно чл.34, ал.2 и чл.36, ал.2, т.4 от Устава мандата на членовете на УС и Изпълнителния директор е 5 години, като сегашния мандат изтича в началото на 2021 година. Предсрочното освобождаване на член на УС е уредено в чл.42 от Устава. На този етап няма хипотези от Устава на Сдружението, които да налагат промени в УС и Изпълнителния директор. Община Драгоман като учредител и член на Сдружението е заявила, че приема Устава на МИГ Сливница – Драгоман и има права както всеки един член на Сдружението. С Решение №19 по Протокол №1/30.01.2020г. на ОбС Драгоман, Община Драгоман оттегля доверието си от Изпълнителния директор и Управителния съвет на МИГ Сливница – Драгоман и иска тяхната оставка, като не изтъква мотиви за оттегленото доверие и кой член от Устава на Сдружението е нарушен и кой член от ЗЮЛНЦ не е изпълнен, за да се налага незабавната оставка на членовете на УС на МИГ и Изпълнителния директор. Буди недоумение факта как ОбС Драгоман може да иска оставката на представителя на Община Сливница в УС на Сдружението, който се избира от ОбС Сливница, което е в нарушение на ЗМСМА. Недопустимо е ОбС Драгоман да определя представителността в УС на членовете на бизнеса и нестопанския сектор, още повече да определя представителите на бизнеса и нестопанския сектор в УС на МИГ от община Сливница, което е меко казано некоректно.  Община Драгоман както всеки един член на Сдружението има право на редовното отчетно-изборно събрание, което ще се проведе през месец януари 2021г. да предложи промени в УС на Сдружението. Също така членството в Сдружението е доброволно и община Драгоман може по всяко време да прекрати участието си в Сдружението, но последствията от напускането на Сдружението ще са следните: Община Драгоман ще загуби одобрен от МИГ Сливница – Драгоман проект за реконструкция на ул. „Захари Стоянов” на стойност 267 932.01 лв. Одобрен проект на черква „Свети Стефан” град Драгоман на стойност 34 993.08 лв. Проекти на частни бенефициенти на обща стойност около 550 000.00 лв. или общо местната общност от община Драгоман ще загуби около 850 000.00 лв. Местната общност от Община Сливница ще загуби около 550 000.00 лв. МИГ Сливница – Драгоман по подмярка 19.4 ще трябва да възстанови на ДФ „Земеделие” сума в размер на около 100 000.00лв. или общо загубите за цялата територия на МИГ Сливница – Драгоман от напускането на Сдружението от Община Драгоман ще са в размер на над 1 500 000.00 лв., като вероятността тези средства да бъдат възстановени от община Драгоман е голяма.
     УС на МИГ Сливница – Драгоман не констатира нарушение в дейността на Сдружението, съгласно Устава. Членовете на УС и Изпълнителния директор нямат основание за подаване на оставка.
       Поради изчерпване на дневният ред Председателят на УС закри заседанието.
Присъствали на заседанието и подписали протокола членове на УС на МИГ Сливница – Драгоман:

Председател на УС: Васко Стоилков ..........................

Членове на УС: 1. Йорданка Георгиева ....................

                          2. Благой Иванов  .......................... 

                          3. Феодор Рангелов .........................
                          4. Сашка Стоянова .........................
                          5. Милен Спасов ...........................
                          6. Александър Борисов .................      

